करना भाइरास कभित-19 लकडाउननि गेजेरावनो 10 मिनितनि मोनसे सुंद’ सावथुन, जाय सावथुना  आथिखालाव गोबां ससियेल मिदियाव भाइरेल जाबोदों। बे सावथुना खोला भारतनि नङा आरो नङा इंलिस सावथुननि एक्सन, बे सावथुनाव फाव खालामबोदों आथिखालनि जाखां फुनाय बाक्सा जिल्लानि तामुलपुर ओनसोलनि लाइमोनफोरा, जाय सावथुननि मुङानो जादों “THE UNBEATABLE TAMULPURIAN WARRIORS,” बे सावथुनखौ लिरदों सनाम सांकि दास आरो दाइरेंक्टर आरो इदितिं खालामदों सानसोरां खाख्लारी बिथाङा। बे सावथुना 10.24 मिनिटनि सावथुन, आथिखालाव बे सावथुना ससियेल मिदिया फेसबुक इउटुबफोराव गोबां अनसायजाबोदों।      सानसोरां खाख्लारी बिथाङा रादाबगिरिफोरनि सिगाङाव बुंथियोदि  THE UNBEATABLE TAMULPURIAN WARRIORS सुंद’ सावथुननि सुतिं समाव बलिउद एबा गागि सावथुन फावगिरि गैयामोन, बे सावथुनखौ गोबां दुखु खसथ’नि गेजेरजों खालामनाय जादों, आरो गंसे फिसा केमेराजोंनो खालामनाय जादोंमोन। बे सावथुनाव तामुलपुर ओनसोलनिल’ लाइमोन सेग्राफोरा फावखालामनाय जादों। गासै नायगिरिनि मदद आरो थुलुंगा मोनबाय थायोब्ला फैबाय थानाय समफोराव सुंद’ सावथुन खालामनायनि थाखाय थियारि होनना फोरमायथियो।